《鹿田》
宋代·于石

鹿田逈在翠微巅，乘兴来寻半日闲。
径入古松行落叶，目随飞鸟破寒烟。
钟声不隔东西寺，屐齿何辞上下山。
一见老僧如旧识，相留煮茗试岩泉。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。